NukeNews No. 10 - SLOVENIAN

************************************************************ *   NukeNews #10 - Proti-jedrski informacijski servis     * ************************************************************ -- 0. Predgovor -- Pozdravljeni. Pred vami je deseta številka glasila NukeNews. Zadnjih nekaj številk nam je že uspelo prevesti tudi v litovščino. Francoska različica zadnjih novic pa žal ni delovala, zaradi nezadostne podpore pri prevajanju. Iščejo se prostovoljci za prevajanje. Ta izdaja vsebuje novice aktivistov iz Avstralije, Belorusije, Kanade, Češke, Finske, Francije, Nemčije, Japonske, Rusije in Velike Britanije. Zajema novice o aktivnostih aktivistov, poskusih jedrske industrije v prizadevanju za širjenje jedrske energije, represiji nad aktivisti in skorajšnji »izpust« radioaktivnega sevanja v pristanišču v Hamburgu v Nemčiji. Vabljeni ste, da nam pošljete vaše novice za naslednjo izdajo. Več informacij najdete spodaj. -- Povzetek desete izdaje NukeNews – #10 -- 0. Predgovor 1. Češka prehodna vlada podpira nove reaktorje v Temelinu 2. »Nuklearna elektrarna Leningrad 2 je nevarna« 3. Velika Britanija: Novice iz jedrskih otokov 4. Mednarodni post za prepoved jedrskega orožja 5. Peticija proti rudarskemu projektu Areve v Nunavutu 6. Na jugu Francije aktivisti blokirali dva jedrska objekta 7. Finska: Rosatom-Fennovoima dogovor za nadaljevanje projekta jedrske elektrarne Pyhäjoki 8. Kanadska zapuščina onesnaženja v porečjih Saskatchewana 9. Proti-jedrsko deljenje letakov Londonu se nadaljuje 10. IAEA in WHO: Ni vplivov na zdravje zaradi Fukušime - IPPNW študija kaže nasprotno 11. Nov dogovor o sodelovanju Cameca za utišanje protestov domorodcev proti rudarjenju urana 12. Ustavljena Baltska nuklearka 13. Skorajšnja nesreča zaradi požara na ladji, ki prevaža radioaktivne snovi, v Hamburgu, Nemčija 14. Prvi rudnik urana v Zahodni Avstraliji – slaba odločitev, vendar ne dokončna- stopnjujoči trendi v presoji vplivov na okolje 15. Nasilne aretacije aktivistov in novinarjev ob černobilski obletnici marca v Minsku, Belorusija 16. Prihajajoči dogodki 17. O NukeNews -- 1. Češka prehodna vlada podpira nove reaktorje v Temelinu -- Nova prehodna vlada - imenovana s strani predsednika Miloša Zemana, po tem, ko je desničarska vlada Petra Nečasa odstopila zaradi škandalov s podkupovanjem, - je izrazila svojo podporo načrtom za gradnjo dveh novih reaktorjev v jedrski elektrarni Temelin. Nedavni podatki kažejo, da bi vlada lahko sprejela zavezujoče odločitve o načrtih, če bo vladala do rednih volitev spomladi 2014. Sedanja vlada bojda gleda na Temelin kot prioriteto in želi pospešiti gradnjo skozi napovedane pogovore z energetskim gigantom ČEZ. To sproža vprašanja o tem, v katerem interesu vlada deluje, upoštevajoč, da bi bila gradnja izredno nedonosna za gospodarstvo, zaradi fiksnih tarif (glej prejšnje objave NukeNews). -- 2. »Nuklearna elektrarna Leningrad 2 je nevarna« -- Takšna je bila ocena udeležencev tiskovne konference, ki je potekala 15.julija v novinarskem klubu »Green Light« v Sankt Peterburgu. Govoreči na tiskovni konferenci so bili člani »delovne skupine«, ki je analizirala vpliv stolpov za mokro hlajenje nuklearke Leningrad 2 na prebivalce, osebje in okoljske razmere na južni obali finskega zaliva, 40 km zahodno od Sant Peterburga. Predstavniki Rosatoma, ki so bili člani delovne skupine, so objavili »sklepno ugotovitev« pri ocenjevanju varnosti LNPP-2, ki temelji na ekonomskih interesih Rosatoma. Niso upoštevali mnenja neodvisnih strokovnjakov in strokovnih organizacij, ki bazira na okoljski varnosti. Udeleženci konference so obvestili novinarje o številnih napakah in kršitvah standardov ter ruske zakonodaje, ki so bile ugotovljene s strani neodvisnih strokovnjakov. Pokazali so na aktivnosti Rosatoma, ki so zasnovani tako, da simulirajo sodelovanje javnosti pri pospeševanju LNPP-2 projekta. Celotna zgodba: http://www.greenworld.org.ru/?q=ang_bv_121 -- 3. Velika Britanija: Novice iz jedrskih otokov -- Koalicijska vlada je pred kratkim napovedala, da nameravajo vložiti 10 milijard funtov javnega denarja v prvega od načrtovanih novih reaktorjev – predlagani Hinkley C., projekt velikega elektroenergetskega podjetja EDF. Kljub koalicijski obljubi, da ne bodo subvencionirali novih nukleark, so sporočili, da bodo narejeni dodatni rezi v javne službe, za financiranje subvencij jedrski energiji, za katere trdijo, da niso subvencije. Britanska vlada je popolnoma v razkoraku s preostalo Evropo. Medtem ko države, kot je Nemčija, stopajo po programu za izboljšanje energetske učinkovitosti in zmanjšanja povpraševanja po elektriki, se zdi, da je britanska vlada zavezana, da zagotavlja potrošnikom v Veliki Britaniji plačevanje neverjetno visoke cene za njihovo elektriko v naslednjega pol stoletja. Prav tako napovedujejo potrojitev povpraševanja po elektriki, čeprav je težko razumeti, kako bi se lahko poraba elektrike tako povečala ob tako visoki ceni. Po presenetljivem propadu najnovejšega programa za odlaganje radioaktivnih odpadkov v skupnosti Cumbarian, se vlada zdaj poskuša odločiti, kje odlagati in shranjevati vse srednje radioaktivne odpadke. Nekateri njihovi predlogi vključujejo ustvarjanje novih odlagališč na eni ali več lokacijah po Britanskem otočju. Medtem ko se pogajanja med EDF in britansko vlado zapletajo, je vlada ponudila dodatna sredstva skupnostim, ki bodo živele ob novi nuklearki. -- 4. Mednarodni post za prepoved jedrskega orožja -- Od 5. do 9. avgusta se bo v Parizu na mednarodnem postu za odpravo jedrskega orožja po vsem svetu zbralo okrog 100 ljudi. V okviru tega bodo potekale številne akcije: spominska slovesnost za bombne napade na Hirošimo in Nagasaki, usposabljanje za nenasilno delovanje, človeška veriga pod Eifflovim stolpom. Ta post je organiziran s strani La Maison de Vigilance, Armes nucléaires STOP in francoskega protijedrskega omrežja "Sortir du nucléaire". Sodeluje lahko kdorkoli, za dan ali teden. Poleg tega nekateri postijo za odpravo jedrskega orožja tudi v sledečih mestih: Burghfield in Aldermaston (Velika Britanija), ter Büchel in Berlin (Nemčija). Kontakt in prijave: "lamaisondevigilance AT orange DOT fr" Več informacij: http://www.vigilancehiroshimanagasaki.com -- 5. Peticija proti rudarskemu projektu Areve v Nunavutu -- Areva želi odpreti velik rudnik urana v Nuvanutu, na ozemlju Inuitov na severu Kanade. Če bi ta projekt postal realnost, bi bile posledice katastrofalne tako za okolje kot za način življenja lokalnega prebivalstva: onesnaženje vode in tal, neobvladljivi rudarski odpadki, opustošena lovska območja severnega jelena,.. Areva poskuša privabiti prebivalstvo v sprejetje projekta z razdeljevanjem dragih daril, prave učinke rudarjenja urana pa prikriva. Če želite ustaviti ta projekt, prosim podpišite peticijo (kmalu v angleščini) na: http://groupes.sortirdunucleaire.org/Petition-Nunavut -- 6. Na jugu Francije aktivisti blokirali dva jedrska objekta -- 19. junija sta dve skupini »Stop uranu« in »Stop Tricastin« organizirali sočasno nenasilno blokado pred dvema jedrskima objektoma na jugu Francije. Želeli so opozoriti na nevarnosti proizvodnje urana in zahtevali, da se ustavi. Prvi objekt, Comurhex Malvési (v bližini Narbonne), je vstopna točka za rumeno torto (yellow cake) v Franciji. Približno eno četrtino jedrskega goriva v svetu gre skozi ta objekt. Drugi objekt je obogatitveni obrat Eurodif, na jedrski lokaciji Tricastin, v bližini Avignona. Nekaj slik z akcije lahko najdete tukaj: http://groupes.sortirdunucleaire.org/blocage-malvesi-tricastin -- 7. Finska: Rosatom-Fennovoima dogovor za nadaljevanje projekta jedrske elektrarne Pyhäjoki -- V začetku julija je Finska družba »Fennovoima« napovedala, da gredo v podpis pogodbe z ruskim »Rosatomom« za gradnjo 1200 MW jedrske elektrarne Pyhäjoki. Pravni strokovnjaki pravijo, da se ukvarjajo z naslednjimi težavami: dovoljenje, ki ga je dal parlament, je temeljilo na dveh alternativah: Areva (EPR) in Toshiba (ABWR), oboje 1600 MW enoti. Ni bilo narejene presoje vplivov na Rosatomovo alternativo. Potrebno je novo dovoljenje, drugače demokratičen proces napisan v Zakonu o jedrski energiji nima realne vrednosti. Dejanska izbira Rosatoma bi pomenila zakasnitev projekta za vsaj eno leto. Preberite celotno zgodbo: http://www.nuclear-heritage.net/index.php/Finland:_Rosatom-_Fennovoima_deal_to_continue_Pyh%C3%A4joki_NPP_project -- 8. Kanadska zapuščina onesnaženja v porečjih Saskatchewana -- Kanadska vlada je žrtvovala štiri povodja v severnem Saskatchewanu za dobavo urana za programe jedrskega orožja v ZDA in drugih državah. Minilo je 30 let od takrat, toda razsutje, ki so ga ustvarili, in smrtonosni toksini se še naprej širijo. Zdaj hočejo, da se odpre še več rudnikov brez čiščenja oz. sanacije starih grehov. http://www.policyalternatives.ca/sites/default/files/uploads/publications/Saskatchewan%20Office/2013/07/SKnotes_Govt_Legacy_Contamination_Watersheds.pdf -- 9. Proti-jedrsko deljenje letakov Londonu se nadaljuje -- 15. maja je določena skupina iz Londonskih proti-jedrskih vrst in Oddelka za energijo in klimatske spremembe začela z distribucijo informacijskega letaka. 400 izvodov je bilo razdeljenih med delavce, ki so vstopali v posamezne zgradbe. Razdeljevanje letakov poteka pred japonsko ambasado v Londonu vsak petek od 9. do 13 ure, neprekinjeno že 10 mesecev. Letaki: http://stopnuclearpoweruk.net/content/kick-nuclear-activists-return-leaflet-decc-and-treasury http://stopnuclearpoweruk.net/node/567 -- 10. IAEA in WHO: Ni vplivov na zdravje zaradi Fukušime - IPPNW študija kaže nasprotno -- 31.maja so Združeni narodi izdali poročilo, ki je informiralo, da »izpostavljenost sevanju po jedrski nesreči v Fukošimi-Daiči ni povzročila nobenih takojšnjih učinkov na zdravje«, in da bi bilo »malo verjetno, da bi ji lahko pripisali kakšne posledice za zdravje v prihodnosti med širšo javnostjo in veliki večini delavcev.« To je napisal Znanstveni odbor ZN o učinku jedrskega sevanja (UNSCEAR) – isti, ki je trdil, da bo po nesreči v Černobilu samo nekaj žrtev. Nasprotno pa je bilo marca 2013 ugotovljeno v poročilu Mednarodnih zdravnikov za preprečevanje jedrske vojne (IPPNW): na podlagi objav v znanstvenih strokovnih revijah o kontaminaciji tal z radioaktivnim cezijem, zaporednih meritve lokalnih odmerkov jeseni 2012, je IPPNW prišel v treh alternativnih ocenjevanjih do 20.000-40.000 primerov raka na Japonskem, povzročenega zaradi »zunanje izpostavljenosti sevanju«. Te številke temeljijo na dejavniku tveganja za 0.1/SV, ki ga uporablja Svetovna zdravstvena organizacija (WHO). Na podlagi novih znanstvenih spoznanj je treba dejansko tveganje vsaj dvakrat podvojiti - do 80.000 primerov raka zaradi izpostavljenosti zunanjemu sevanju. Več o tem: http://www.nuclear-heritage.net/index.php/PR:Gesundheitliche_Folgen_von_Fukushima -- 11. Nov dogovor o sodelovanju Cameca za utišanje protestov domorodcev proti rudarjenju urana -- Po sporazumu o sodelovanju Pinehousea s Camecom in Arevo iz decembra 2012, so uradniki Cameca in Areve konec maja 2013 podpisali sporazum o sodelovanju z upravo English River First Nation, avtohtono skupnostjo severozahodnega Saskatchewana. Kljub protestom članov skupnosti, so podpisali soglasje s temi podjetji, za podporo njihovemu poslovanju in za nadaljnje ne-povzročanje »motenj«. Ta sporazum, ki ga članom skupnosti ni bilo dovoljeno prebrati, domnevno obljublja 600 milijonov dolarjev v poslovnih pogodbah in delavskih plačah do pasu Dene, v zameno za podporo obstoječih in predlaganih projektov Cameco/Areva na tradicionalnem ozemlju ERFN, s pogojem, da ERFN prekine tožbo Saskatchewanske vlade v zvezi z sekcijo zemljišč v bližini Camecovega predlaganega rudniškega projekta. Več o tem: http://www.nuclear-heritage.net/index.php/PR:Signing_of_Cameco/Areva_deal_with_English_River_First_Nations_ignites_strong_opposition_from_members -- 12. Ustavljena Baltska nuklearka -- Debakl z nuklearko Baltic, ki jo Rusija gradi v mestu Neman, na zahodu Kaliningraške regije, blizu Litve: gradnja je po poročanju podizvajalcev ustavljena, pričakovati je 2-letno zamrznitev gradnje. Več o tem: http://www.bellona.org/articles/articles_2013/baltic_npp_debacle -- 13. Skorajšnja nesreča zaradi požara na ladji, ki prevaža radioaktivne snovi, v Hamburgu, Nemčija -- 1.maja 2013 je v pristanišču v Hamburgu zagorela ladja Atlantic Cartier. Ogenj je bil pogašen po približno 16 urah, ob pomoči 296 gasilcev in 5 plovil za gašenje požarov. Le 500 metrov od goreče ladje je potekal obred v sklopu cerkvenih dni z 35.000 udeleženci, v središču mesta z 1.800.000 prebivalci. Nihče ni bil opozorjen ali evakuiran. Dva tedna kasneje je odgovor parlamenta izdal informacije o radioaktivnem materialu. Na ladjo je bilo naloženega okoli 8,9t uranovega heksaflurida in 11,6t uranovega oksida ali gorivnih palic, poleg tega pa 180t etanola, približno 3,8t polnil za orožja, 2,6t trdega goriva in druge nevarne snovi. Požar je uničil 70 novih avtomobilov v telesu ladje. Uranov heksaflurid (UF6) je verjetno prišel iz ZDA, s ciljem v obratu za bogatitev urana Almelo na Nizozemsko. Uranov oksid naj bi bil dostavljen v Francijo. Več na: http://www.nuclear-heritage.net/index.php/Fire_on_vessel_at_Hamburg -- 14. Prvi rudnik urana v Zahodni Avstraliji – slaba odločitev, vendar ne dokončna- stopnjujoči trendi v presoji vplivov na okolje -- Le nekaj tednov po volitvah v Zahodni Avstraliji – ko se je pro-jedrska liberalna stranka vrnila v vlado, je zvezni minister za okolje Tony Burke dal pogojno odobritev za prvi zahodno-avstralsko rudnik urana – Toro Wiluna. http://ccwa.org.au/blogs/was-first-uranium-mine-bad-deal-not-done-deal-emerging-trends-environmental-assessment#.UX59AILMrWs -- 15. Nasilne aretacije aktivistov in novinarjev ob černobilski obletnici marca v Minsku, Belorusija -- Minsk ostaja netoleranten do kakršnih koli nasprotovanj projektu nove jedrske elektarne - tudi na dan spomina na černobilsko nesrečo, ko so protestniki proti gradnji bili deležni pogosto nasilnih oblik blokad in zadrževanja okoljevarstvenikov in novinarjev s strani vladne varnostne službe. Poplava priporov in poročil policijske brutalnosti nakazuje drugo – čeprav nepričakovano - upor uradni represiji, saj se je več kot 2000 ljudi podalo na ulice v beloruski prestolnici na obletnico černobilske katastrofe 26. aprila 1986, v demonstracijah imenovanih Chernobyl March 2013. Preverite celotno zgodbo in slike: http://www.bellona.org/articles/articles_2013/belarus_npp_crackdown -- 16. Prihajajoči dogodki -- Sporočite nam svoje dogodke za naslednje glasilo. Več dogodkov: http://upcoming.nuclear-heritage.net 21/07/13-23/08/13: "Reclaim Power Tour – Energiekämpfe in Bewegung                   bringen!" akcija kolesarjenja s startom v Leipzigu (D) 31/07/13 10.30 AM: kolesarjenje od Marktplatza v Lüchowu do Gorlebena (D) 01/08/13-11/08/13: "Primer Pyhäjoki" – umetniški odsevi nuklearnih vplivov v Pyhäjoki (FIN) 02/08/13-04/08/13: Akcija posta proti jedrskemu orožju v Berlinu (D) 05/08/13-12/08/13: Kamp proti jedrskemu orožju poleg krožišča pred glavnim vhodom letalske baze v Büchelu, Nemčija 06/08/13-09/08/13: Skupna angleško-francoska akcija postenja proti jedrskemu orožju 2013 ob jedrski bazi Burghfield (UK) in pri Eiffelovem stolpu v Parizu (F) 24/08/13-25/08/13: 24 urni uporniški maraton okoli jedrskega kompleksa v Gorlebenu (D) 25/08/13-31/08/13: usposabljanje za direktne akcije, blizu Vilne-Vilniusa (LT) 26/08/13:         AWE Burghfield poletni kamp za razorožitev ob                    Atomic Weapons Establishment-u v Burghfield-u (UK) 29/08/13-11/09/13: »Energy turn« kamp v regiji Basel (CH) 31/08/13 11 AM:   Konferenca o nuklearnih odpadkih v kraju Kassel (D) 14/09/13-15/09/13: Ekskurzija do jedrske elektrarne Temelín (CZ) 14/09/13:         Shod proti radioaktivnim odpadkom v Duisburgu (D) 14/09/13 ob 2 PM: Blizu nuklearke Cattenom - shod na Place de la                    Réplublique, Metz (F) 26/09/13-29/09/13: Uran film festival v Munchnu (D) 30/09/13:         Švedska agencija za varnost pred sevanjem: srečanje na temo odlagališča radioaktivnih odpadkov, Stockholm 02/10/13 8 AM:    SKB Stockholm pogovori: mednarodna konferenca o                    odlagališčih za visoko radioaktivne odpadke, v                    Stockholmu (S) 14/10/13-16/10/13: Evropska komisija: EURADWASTE '13 konferenca v                   Vilni (LT) 18/10/13-20/10/13: Proti-jedrska jesenska konferenca, Hamburg 11/11/13-13/11/13: »InSOTEC« drugi seminar interesnih skupin v Berlinu (D) 20/11/13-21/11/13: Mednarodni simpozij o načrtovanih pregradah v                   skladiščih izrabljenega jedrskega goriva, Stockholm 12/12/2013:       Globalni dan boja proti jedrski energiji 2013 06/02/14-07/02/14: Dolgoročno izvajanje načrtovanih nepropustnih sistemov pri BGR v Hannovru (D) 2014:             Verjetno prevoz zabojnikov z visoko radioaktivnimi odpadki iz Sellafield-a (UK) in srednje radioaktivnih odpadkov iz La Hague (F) v Gorleben (D) in protesti 01/01/15-30/04/15: (predvidoma) glavna obravnava na Okoljskem sodišču o prijavi SKB za izgradnjo KBS3 končnega odlagališča radioaktivnih odpadkov, na Okrožnem sodišču v Nacki (Švedska) http://castor.de/php/termine/termine.php http://casepyhajoki.info http://www.nuclear-heritage.net/index.php/Joint_Anglo-French_Fast_Action_Against_Nuclear_Weapons_2013 http://castor.de/php/termine/termine.php http://eyfa.org/network_news/call_for_participants_for_direct_action_training_august_25_31_near_vilnius_lithuania https://www.facebook.com/events/273648866107828/ http://www.energiewendefestival.ch http://www.atommuellkonferenz.de http://www.antiatom-buendnis-niederrhein.de/?page_id=96 http://www.uraniumfilmfestival.org/index.php/de/programm/muenchen-2013 http://www.nonuclear.se/en/kalender/2013fud http://www.nonuclear.se/en/kalender/stockholm20131002skb http://cordis.europa.eu/fp7/euratom-fission/fisa-euradwaste-2013_en.html http://www.nonuclear.se/en/kalender/insotec_sem2_2013 http://www.nonuclear.se/en/kalender/stockholm20131120-21karnavfallsradet http://www.nuclear-heritage.net/index.php/Global_Action_Day_Against_Nuclear_Power_2013 http://www.nonuclear.se/en/kalender/kbshuvudforhandling2012 http://www.greenkids.de/europas-atomerbe/index.php/Gorleben_Castor_Resistance_in_Germany_2014 -- 17. O NukeNews -- NukeNews je večjezično glasilo mreže Nuclear Heritage Network, ki odraža aktivnosti, teme in boje proti-jedrskih aktivistov. Članki so napisani in prevedeni s strani aktivistov, poleg njihovih običajnih proti-jedrskih aktivnosti. Za to delo ni nihče plačan, saj želimo zagotoviti, da je ta informacijski sistem za proti-jedrske aktivnosti čimbolj neodvisen. Vaši prispevki za naslednjo izdajo NukeNews so dobrodošli. Pošljite jih preko e-pošte na naslov: "news AT NukeNews.nuclear-heritage.net". Prispevek naj bo kratka informacija v angleščini - ne več kot en odstavek, vključno s strnjenim naslovom in povezavo do spletne strani za boljšo informiranost (neobvezno). Več o portalu NukeNews: http://NukeNews.Nuclear-Heritage.NET